text: X X V I.
  Facit autem caussae illustrissimae aequitas, ut in augusto illo Serenissimi Principis CAROLI LUDOVICI, Comitis Palatini ad Rhenum, & Sacri Romani Imperii E-lectoris, nomine hic nobis desinendum sit. Qui innocentis Principis filius, & ipse Princeps innocentissimus, ac nihilominus tot jam per annos ditionibus suis dignitatibusque privatus, de atrocitate injuriae merito expostulat, cum neque linealis hujus successionis ratio, neque sacratissimae ac tanta majorum religione & pace observatae Imperii leges, eum, etiamsi esset Principe nocentissimo genitus, excludi patiantur.